open-index/open-wikipedia-markdown huggingface dataset:
O Pombal, Noalla, Sanxenxo

**O Pombal** é un lugar da parroquia de Noalla do concello de Sanxenxo (Pontevedra). Segundo o IGE, tiña 57 habitantes en 2016 (31 mulleres e 26 homes), mantendo a mesma poboación que tiña en 2009, con 57 veciños, e un lixeiro aumento respecto ó ano 2004, cando eran 52.

## Lugares e parroquias 
### Lugares de Noalla 
### Parroquias de Sanxenxo
Letra Q do leite

miniatura|dereita|A *Letra Q do leite* nun tanque refrixerado
O símbolo da **Letra Q do leite**, formado a partir de **LE**ite cru de vaca, **TRA**zabilidade e **Q**ualidade, é un sistema de identificación do leite e produtos lácteos obtidos e transformados en España, de forma que garantan a rastrexabilidade do leite producido e utilizado nas industrias transformadoras.

## Características 
Baséase nun sistema informatizado, de ámbito nacional e dependente do Ministerio de Medio Ambiente e Medio Rural e Mariño, que permite identificar e rexistrar tódolos movementos do leite cru de vaca en tódalas fases da produción e transformación, incluíndo produtores, transportistas, operadores, Administración e laboratorios, e o seu obxectivo é asegura-la rastrexabilidade e garantir unha calidade contrastada. Paralelamente, permite garantir unha diferenciación do leite producido en Galicia.

A **Letra Q**, cuxo deseño e tipografía están definidos legalmente, será de cor vermella e conterá a palabra "letra" en amarelo. O logotipo utilizarase para identifica-las explotacións, contedores, tanques frigoríficos, cisternas e documentación relacionada co leite elaborada baixo estas condicións. A maiores, cada explotación, cisterna ou tanque de frío identifícase mediante un código individual.

## Véxase tamén
### Bibliografía
* Real Decreto 217/2004, de 6 de febreiro, polo que se regulan a identificación e rexistro dos axentes, establecementos e contedores que interveñen no sector lácteo, e o rexistro dos movementos do leite (BOE nº 43, de 19.02.2004) http://www.boe.es/boe/dias/2004/02/19/pdfs/A07802-07806.pdf.
** Modificado por Real Decreto 1600/2011, de 4 de novembro (BOE nº 287, do 29.11.2011) http://www.boe.es/boe/dias/2011/11/29/pdfs/BOE-A-2011-18720.pdf.
* Real Decreto 405/2010, de 31 de marzo, polo que se regula o uso do logotipo "Letra Q" na etiquetaxe do leite e dos produtos lácteos (BOE nº 79, de 1.04.2010) http://www.boe.es/boe/dias/2010/04/01/pdfs/BOE-A-2010-5298.pdf.

### Ligazóns externas
* Consellería do Medio Rural
* Ministerio de Agricultura, Pesca e Alimentación
50 primeiras citas

***50 primeiras citas*** (en ) é un filme estadounidense de 2004, do xénero comedia romántica, dirixido por Peter Segal.

## Sinopse 
Henry é un veterinario que traballa en Hawai e, xeralmente, procura ter sexo con turistas agradábeis porque non se quere comprometer con ninguén. Mais un día, coñece a Lucy, e apaixónase dela. Lucy sofre dun trastorno por culpa dun accidente que tivo canda seu pai, Marlin. Ela ten gravada na memoria até o día do accidente, mais non consegue gardar novas informacións, e polo tanto, érguese cada día sen recordar nada do que fixo.

## Personaxes 
* Adam Sandler como Henry Roth
* Drew Barrymore como Lucy Whitmore
* Rob Schneider como Ula
* Sean Astin como Doug Whitmore
* Blake Clark como Marlin Whitmore
* Lusia Strus como Alexa
* Dan Aykroyd como Dr. Keats
* Amy Hill como Sue
* Allen Covert como Tom
* Maya Rudolph como Stacy
* Pomaika'i Brown como Nick
* Jonathan Loughran como Jennifer

## Banda sonora 
# Israel Kamakawiwoʻole - "Somewhere Over The Rainbow" - 5:07
# Wayne Wonder — "Hold Me Now" (orixinalmente de Thompson Twins) - 4:12
# 311 — "Lovesong" (orixinalmente de The Cure) - 3:28
# Seal & Mikey Dread — "Lips Like Sugar" (orixinalmente de Echo & the Bunnymen) - 5:00
# Wyclef Jean & Eve — "Your Love" (orixinalmente de The Outfield) - 4:13
# Ziggy Marley — "Drive" (orixinalmente de The Cars) - 4:26
# will.i.am & Fergie de The Black Eyed Peas — "True" (orixinalmente de Spandau Ballet) - 4:24
# Elan Atias (coros de Gwen Stefani de No Doubt) — "Slave to Love" (orixinalmente de Bryan Ferry) - 3:55
# UB40 — "Every Breath You Take" (orixinalmente de The Police) - 3:55
# Mark McGrath de Sugar Ray — "The Ghost in You" (orixinalmente de the Psychedelic Furs) - 3:01
# Dryden Mitchell de Alien Ant Farm — "Friday I'm in Love" (orixinalmente de The Cure) - 3:21
# Nicole Kea (Nicole Scherzinger de The Pussycat Dolls) — "Breakfast in Bed" (orixinalmente de Dusty Springfield/UB40 & Chrissie Hynde) - 3:36
# Jason Mraz — "I Melt With You" (orixinalmente de Modern English) - 3:36
# Adam Sandler — "Forgetful Lucy" - 1:51

## Notas 
## Véxase tamén 
### Ligazóns externas 
* *50 primeiras citas* na CRTVG
A Xunca Branca, Gondar, Sanxenxo

**A Xunca Branca** é un lugar da parroquia de Gondar do concello de Sanxenxo (Pontevedra). Segundo o IGE, tiña 182 habitantes en 2016 (89 mulleres e 93 homes), o que representa un leve aumento respecto ó ano 2009, cando tiña 179 habitantes, pero máis marcado respecto ó ano 2004, cando eran 144 habitantes.

## Lugares e parroquias 
### Lugares de Gondar 
### Parroquias de Sanxenxo 
## Véxase tamén 
* Lugares de Sanxenxo
Bengo

**Bengo** é unha das 18 provincias de Angola, localizada no norte. Ten unha área de 33.016&nbsp;km² e unha poboación de aproximadamente 450.000 habitantes. A cidade de Caxito, no municipio de Dande, é a capital provincial.

## Xeografía 
Atópase rodeando Luanda, situada a setenta quilómetros de Caxito.
Limita coas provincias de Zaire polo norte, Uige polo nordeste, Cuanza Norte polo leste e Cuanza Sul polo sur.

Nesta provincia sitúase o Parque Nacional de Kissama e a reserva do bosque de Kibinda, rodeado por dous grandes ríos, o Longa e o Kwanza. Este último é navegable ao longo de todo o seu paso polo parque, e até a desembocadura no océano Atlántico.
A provincia tamén ten un número de lagos, a maior parte nos municipios de Dande e Icolo e Bengo.
É unha provincia costeira, e dispón de praias naturais, como a de Pambala e Libongos, de 7&nbsp;km de lonxitude.

O clima é de tipo tropical seco, cunha temperatura media de 25&nbsp;°C, sendo o mes de marzo o máis cálido (33&nbsp;°C) e xullo o máis fresco (17&nbsp;°C).

As cidades máis importantes son: Cabo Ledo, Lagoa de Panguila, Porto Kipiri e Funda.

## Demografía 
A provincia contaba con 166.000 habitantes en 1991, estimándose para o 2006 de 460.508 persoas.

## Municipios 
Posúe cinco concellos.

Algunhas fontes tamén inclúen os seguintes municipios na provincia de Bengo: Bula-Atumba, Dembos, e Pango-Aluquém.

## Comunas 
Componse das seguintes comunas:

* Ambriz
* Barra do Dande
* Bela Vista
* Bom Jesus
* Bula-Atumba
* Calomboloca
* Catete
* Caxito

* Dembo Chio
* Gombe
* Kabiri
* Kage
* Kanacassala
* Kazua
* Kiaje
* Kibaxe

* Kicunzo
* Kikabo
* Kixico
* Kixinje
* Mabubas
* Mumbondo
* Muxiluando
* Muxima

* Pango-Aluquem
* Paredes
* Piri
* São José das Matas
* Tabi
* Ucua
* Zala

## Economía 
miniatura|300px|Bengo.
A principal actividade económica é a agricultura, centrándose no cultivo de café, algodón, iuca, palmeiras, cítricos, bananas e hortalizas. Tamén traballan a madeira, e realizan labores de pesca. Hai artesáns que fan cousas tradicionais do lugar con bambú, madeira, pau preto, bordados.

Tamén hai minería que extrae xofre, xemas, fosfatos, calcarios e cuarzo.

Outro importante motor é a pesca deportiva e a caza.

## Linguas 
Ademais do portugués, nesta provincia fálase o congo.

## Notas 
## Véxase tamén 
### Ligazóns externas 
* Info-Angola
Benguela (homónimos)

**Benguela** pódese referir a:
* **Provincia de Benguela**, unha provincia de Angola.
* **Benguela**, cidade capital da provincia de Benguela.
* **Corrente de Benguela**, corrente oceánica no Atlántico suroriental.
* **Benguela**, termo de capoeira.
Provincia de Benguela

**Benguela** é unha das 18 provincias de Angola. Ten unha área de 39.827&nbsp;km² e unha poboación aproximada de 2.110.000 habitantes (2006). Benguela é a capital da provincia.

## Demografía 
A provincia contaba con 644.000 habitantes en 1991, estimándose no 2006 en 2.110.135 de persoas.

## Municipios 
dereita|240px|miniatura|Barcos de pesca por Lobito.
Comprende os municipios de:

* Bahía Farta 
* Balombo
* Bocoio 
* Chongorói
* Cubal
* Caimbambo
* Ganda
* Lobito 
* Benguela

## Comunas 
## Idiomas 
A maior parte da poboación pertence ao grupoo étnico-lingüístico ovimbundu, con varios subgrupos, como son os Mumdombe, Muhanha, Ganda, Lumbo e Quilengues.

## Notas
Einion ap Gwgon

**Einion ap Gwgon** (*fl*. c. 1215) foi un poeta cortesán galés.
## Traxectoria 
Se cadra era fillo doutro bardo, Gwgon Brydydd (c. 1200-1220), pero non é posíbel demostralo.
Da súa obra só deu chegado ata nós unha loa ao príncipe Llywelyn ap Iorwerth (Llywelyn o Grande) de Gwynedd.
## Véxase tamén 
### Bibliografía 
* R. Geraint Gruffudd (ed.), 'Gwaith Einion ap Gwgon', en, Gwaith Dafydd Benfras ac eraill o feirdd hanner cyntaf y drydedd ganrif ar ddeg (Gwasg Prifysgol Cymru, Caerdydd, 1995). 'Cyfres Beirdd y Tywysogion'.
Llywarch y Nam

**Llywarch y Nam**, nado contra 1150 e finado en 1160, foi un poeta cortesán galés do século XII na corte de Powys. Del só se coñece un poema.

## O bardo 
Como no caso de Llywarch Llaety, só coñecemos unha peza da súa obra, unha awdl a Llywelyn ap Madog, o fillo máis vello e herdeiro de Madog ap Maredudd de Powys, que morreu pouco despois da morte do seu pai en 1160.
Así, e posto que os seus nomes son tan semellantes, poderíase pensar que Llywarch y Nam e Llywarch Llaety fosen sobrenomes dados a un só bardo, pero carecemos de probas sobre iso.

## Obra 
A única peza que chegou ata nós co nome de Llywarch y Nam é un poema para agradecerlle a Llywelyn ap Madog que lle regalase uns cans de caza nun manuscrito, que é unha escolma de *englynion*.

## Véxase tamén 
### Bibliografía 
* Nerys Ann Jones (ed.), 'Gwaith Llywarch y Nam', in Kathleen A. Bramley et al. (ed.), Gwaith Llywelyn Fardd I ac eraill o feirdd y ddeuddegfed ganrif (Gwasg Prifysgol Cymru, Caerdydd, 1994). 'Cyfres Beirdd y Tywysogion.'
Club Voleibol Almería

O **Club Voleibol Almería** é un equipo de voleibol masculino da cidade de Almería, Andalucía (España). O club foi fundado en 1986 e actualmente compite na Superliga, a máxima competición de clubs de voleibol do estado español.
## Historia
O club foi fundado en 1986 por iniciativa dun grupo de estudantes. O seu primeiro grande éxito chegou en 1995, cando da man da entidade bancaria Unicaja o potencial do club subiu e culminou coa consecución da Copa do Rei. O seu primeiro título de liga chegou en 1997 e conseguiu sete títulos ligueiros máis ata o 2005. En 1998 chegou á final da Copa de Europa, perdendo fronte ao Unibon Modena.

## Palmarésa
* **8 Superligas:** 1996-97, 1997-98, 1999-00, 2000-01, 2001-02, 2002-03, 2003-04 e 2004-05.
* **7 Copas do Rei:** 1994-95, 1997-98, 1999-99, 1999-00, 2001-02, 2002-03 e 2006-07.
* **3 Supercopas:** 2002, 2003 e 2007.

## Véxase tamén 
### Ligazóns externas 
* Sitio web oficial do club
Supercopa de España de voleibol masculino

A **Supercopa de España de Voleibol Masculina** é unha competición de voleibol española na que se enfrontan os campións da Liga e da Copa da tempada anterior. Dende o 2004 participan tamén os segundos clasificados destas competicións, enfrontándose en dobre xornada de semifinais e final.

## Palmarés
## Equipos máis laureados
## Véxase tamén
### Ligazóns externas
* Federación Española de Voleibol
The Caterpillar

"**The Caterpillar**" é un sinxelo da banda inglesa The Cure editado o 26 de marzo de 1984 como parte do seu álbum *The Top*. Cando a banda tocaba esta canción ao vivo Robert Smith adoitaba a bromear intrucíndoa como se se tratase dunha canción popular xaponesa. O teca acadou o posto 14 nas listas británicas e o 51 en Australia.

## Listaxe de cancións 
### UK 7" 
# "The Caterpillar" (3:40)
# "Happy The Man" (2:45)

### UK 12" 
# "The Caterpillar" (3:40)
# "Happy The Man" (2:45)
# "Throw Your Foot" (3:32)
Kiefer Sutherland

:*Para outros artigos sobre persoas co mesmo apelido, véxase a páxina de homónimos **Sutherland***.

**Kiefer William Fredrick Dempsey George Rufus Sutherland**, nado o 21 de decembro de 1966 en Londres, é un actor canadense.

## Traxectoria 
Kiefer Sutherland, fillo dos actores canadenses Donald Sutherland e Shirley Douglas e neto do político Tommy Douglas, naceu no Reino Unido mentres seus pais traballaban no país, viviu en Corona (California) ata 1975 logo de seus pais separarense e marchou con súa nai a Toronto. O seu primeiro papel relevante foi no filme *Max Dugan Returns* (1983) e aínda que seguiu actuando en filmes e principalmente coñecido desde 2001 pola interpretación de Jack Bauer na serie da Fox *24* que lle valeu un Emmy.
Periana

**Periana** é un municipio español situado na provincia de Málaga, Andalucía. Pertence á comarca da Axarquía e está a 58&nbsp;km de Málaga e 23&nbsp;km de Vélez-Málaga.

## Xeografía
Distínguense cordilleiras importantes, como son as serras de Alhama (1.500 m) e Enmedio (1.416 m), ademais de Serra Tejeda, nos límites do Campo de Zafarraya. As áreas máis brillantes destas montañas, e áreas veciñas, son cubertas por unha variedade de basófilos carballo (solos básicos) de tamaño medio (5–9 m). Por outra banda, debido á explotación da madeira de carballo, a expansión das plantacións e pastos, ou para o seu uso como unha reserva de caza, é moi común atopar diversos tipos de arbustos (piornal ... .)

## Política
A administración política do municipio realizase mediante un Concello, os compoñentes do executivo local elíxense cada catro anos por sufraxio universal. Na lexislatura (2007-2011) o Concello estaba composto polos seguintes concelleiros:
* O PSOE-A: 7 concelleiros.
* IU Los Verdes - Convocatoria por Andalucía: 3 concelleiros.
* PP Andaluz: 1 concelleiro.
Julie Taymor

miniatura|Julie Taymor en 2009
**Julie Taymor**, nada o 15 de decembro de 1952 en Newton, é unha directora de teatro, ópera e cine estadounidense.

## Traxectoria 
Taymori estudou na École Internationale de Théâtre de Jacques Lecoq, realizou diversas adaptacións musicais das obras de William Shakespeare tanto para o teatro, como para o cine. Dirixiu a ópera *Oedipus rex* en 1992 e omusical *The Lion King* (1997), polo que foi primeira muller en gañar un Tony pola dirección dun musical, tamén dirixiu o filme *Frida* en 2002.
Tangaroa Tangaroa

**Tangaroa Tangaroa**, nado o 6 de maio de 1921 en Penrhyn e finado o 23 de maio de 2009 en Auckland), foi un político das Illas Cook.

## Traxectoria 
Traballou como operador de radio para a administración neozelandesa (1939-1954) e despois para unha compañía navieira (1955-1963). En 1958 resultou elixido na primeira Asemblea Lexislativa do país pola circunscrición de como Penrhyn, permanecendo como deputado ata 1983, de 1969 a 1970 foi o líder do partido United Cook Islanders e ao ano seguinte integrouse no Partido Demócrata fundado por Tom Davis, a finais da década formou parte de varios gabinetes.

## Notas
Matt Stone

**Matthew Richard "Matt" Stone**, nado en Houston (Texas) o 26 de maio de 1971, é un guionista, actor e produtor estadounidense, coñecido por crear, xunto co seu amigo Trey Parker a serie de animación *South Park*.

## Traxectoria 
A comezos da década de 1990 coñeceu a Parker con quen dirixiu a súa primeira curtametraxe *Jesus vs. Frosty* en 1992, ao ano seguinte actuou na súa primeira longametraxe *Alferd Packer: The Musical* que dirixiu Parker. En 1995 dirixiu outra curta *Jesus vs. Santa*, tamén con Parker, o resultado deulles azos para crearen unha serie de televisión animada seguindo o estilo das dúas curtas e que co nome de *South Park* tivo a súa estrea o 13 de agosto de 1997 e onde tamén lle pon voz a varios dos personaxes. Polo seu traballo en *South Park* Parker gañou catro Emmy. En 1997 produciu e actuou en *Orgazmo*.
Bie

**Bie** pódese referir a:
*Ferdinand Bie, deportista noruegués.
*Bie localidade da comuna de Katrineholm, Suecia.

Como acrónimo, **B.I.E.** pode referirse a:

* A Oficina Internacional de Exposicións (***B**ureau **I**nternational des **E**xpositions*), organización internacional responsable de regular as exposicións universais e internacionais.
* O **B**oletín de **I**nstalacións **E**léctricas, emitido polo Ministerio de Industria de España.
* O **B**anco de **I**nformación **E**conómica de México.
* As **b**ocas de **i**ncendio **e**quipadas.
* O **b**roncoespasmo **i**nducido polo **e**xercicio, unha doenza.

Entanto, **Bié** pode referirse a:
* Xabier Carrasco Muría, Bié, debuxante de Barcelona.
* Bié, provincia de Angola.
* Meseta de Bié ou Planalto Central de Angola.
Raj Británico

O termo **Raj**, literalmente *Dominio* en lingua hindi, refírese á administración colonial que exercía o Imperio Británico na rexión do Indostán, é dicir o que hoxe é India, Paquistán e Bangladesh, así como na illa de Sri Lanka e outras menores no océano Índico. A partir do ano 1886 o Raj tamén incluíu Birmania, que permaneceu baixo esta administración unificada ata 1937 . Esta administración iniciouse en 1858, cando o goberno desta rexión foi transferido pola Compañía Británica das Indias Orientais á Coroa, ata 1947, cando dividiuse a rexión en dous países, India e Paquistán, ós cales outorgóuselles a independencia.

## Historia
### A Primeira Guerra de Independencia da India
En maio de 1857, soldados do exército británico coñecidos como sipaio, os cales proviñan principalmente de unidades musulmás de Bengala. Estes amotináronse na gornición de Meerut, a 80&nbsp;km ó noroeste de Delhi. Os amotinados marcharon contra Delhi a ofrecer os seus servizos ó emperador mogol e pouco despois na maior parte do norte e centro da India estalou a insurrección que durou un ano.

### O motín 
O motín representou o estoupido dun resentimento cada vez máis forte da poboación india contra o goberno británico. Antes da rebelión, os británicos lograron apagar numerosas revoltas menores ou tribais ou aceptaron outorgar certas concesións nalgunhas disputas. Porén dos acontecementos, -un marcado por unha tendencia e outro un feito illado-, a rebelión comezou en 1857.

A rebelión envolveu a maior parte do norte da India, incluíndo Oudh e varios estados que pasaron da rexencia Maratha á Compañía. Os británicos tomados por sorpresa quedaron aterrorizados e paralizados e sen substitucións para as baixas no seu exército. A Guerra Civil provocou o caos onde cada comunidade sufriu humillacións e triunfos en batalla, se ben foron finalmente os británicos quen obtiveron a vitoria. O derradeiro continxente sipaio en renderse foi o de Gwalior (Madhya Pradesh), un dos principais focos da rebelión, o 21 de xuño de 1858. Os derrotados rebeldes fuxiron cara Nepal.

O sur da India, por outra parte, permaneceu fora do conflito a pesar de ser un bastión baixo o poder británico.

### Consecuencias da guerra 
A guerra civil foi un elemento determinante de cambio na India. En maio de 1858, os británicos exiliaron ó emperador Bahadur Shah Zafar (1837-1857) a Birmania, liquidando formalmente o Imperio Mogol. Ó mesmo tempo aboliuse a Compañía Británica das Indias Orientais e foi substituída pola administración directa da coroa. Os británicos proclamaron que os príncipes, xefes e pobo indio recibirían o mesmo trato baixo as leis británicas e a raíña Vitoria foi proclamada Emperatriz da India. A semente da desconfianza quedou no pobo hindú como herdanza da rebelión de 1857.

## Notas 
## Véxase tamén 
### Outros artigos 
* Imperio Británico
* India
* Paquistán
Bié

**Bié** é unha das 18 provincias de Angola. Ten unha superficie de 70.314&nbsp;km² e unha estimación de 1&nbsp;350&nbsp;000 habitantes (2006). A súa capital é Kuito.

## Xeografía 
A provincia atópase no centro de Angola e limita polo norte coa provincia de Malanje, polo nordeste coa provincia de Lunda Sul, polo leste coa de Moxico, polo sur coa de Cuando Cubango e polo oeste coas provincias de Huíla, Huambo e Cuanza Sul.

O seu clima fresco e con abundantes choivas, que fan posible o cultivo de millo, cana de azucre, arroz, café e cacahuete.

A meseta de Bié, na que se sitúa a provincia, está conectada por ferrocarril co océano Atlántico.

Morfoloxicamente, o territorio caracterízase polo ser un altiplano cunha altitude máxima de 1852 msnm. A terra é da máis fértil de Angola e ten polo leste e polo norte o río Cuanza, que nace nesta provincia, que ao discorrer para o norte marca parte da fronteira con Malanje. Polo suroeste discorre o río Cuchi, un afluente do río Cubango.

As principais poboacións da provincia son: Kuito (114.791 hab.), Camacupa (19.347 hab.), Catabola (19.281 hab.), Catumbela (17.369 hab.) e Chisamba (7755 hab.).

## Demografía 
A poboación da provincia en 1992 estimábase de 1&nbsp;119&nbsp;000 habitantes. De acordo coas estatísticas do goberno estadounidense de 1988, a poboación da provincia era de 1&nbsp;044&nbsp;000. Estímase que 201.600 persoas desta provincia vivían en zonas urbanas e que 843.400 en zonas rurais.

A provincia contaba con 1&nbsp;125&nbsp;000 de habitantes en 1991, estimándose no 2006 de 1&nbsp;794&nbsp;387 persoas.

## Linguas 
Nesta provincia, a lingua nacional que predomina é o umbundo.

## Municipios 
miniatura|Pícaros nunha escola de Kuito.

Os municipios desta provincia son:
* Andulo
* Nharea
* Cunhinga
* Chinguar
* Chitembo
* Catabola (Nova Sintra)
* Camacupa (General Machado)
* Cuemba (Neves Ferreira)
* Kuito (Silva Porto)

## Comunas 
As comunas desta provincia son:

## Notas
Lei da pureza de 1516

Coñécese como **Lei da pureza** da cervexa (*Reinheitsgebot* en alemán), a un conxunto de regulamentos que limitan os ingredientes da cervexa en Alemaña e nos estados do antigo Sacro Imperio Romano Xermánico. A versión máis coñecida da lei foi decretada o 23 de abril de 1516 polo duque Guillerme IV de Baviera para a elaboración de cervexa, e establece que a cervexa só debe elaborarse con cebada malteada, lúpulo e auga. Crese que é a primeira regulación legal dun alimento.

Aínda que o *Reinheitsgebot* se menciona en varios textos sobre a historia da cervexa na actualidade, historicamente só se aplicou no Ducado, no Electorado e, posteriormente, Reino de Baviera. A partir de 1906, aplicouse en toda Alemaña en xeral, e tivo pouco ou ningún efecto noutros países ou rexións. 

Non obstante, Noruega adoptou unha lei similar en 1891 e, en 1912, o Parlamento noruegués decretou a Lei sobre a Fabricación e Tributación da Cervezxa. A principal motivación desta lei atopábase en que Guillerme IV de Baviera tiña o monopolio da cebada; deste xeito, ao non poder comprarlle a ninguén máis un ingrediente básico para a elaboración, non só aumentou as súas vendas senón tamén o prezo, xa que non tiña outros cereais competidores.

A lei non menciona o fermento, que foi descuberto en 1880 por Louis Pasteur como parte do proceso de fermentación da cervexa. Antes de coñecer o mecanismo de fermentación, os cervexeiros habitualmente tomaban o sedimento dunha fermentación previa e agregábano á nova. De non o poderen obter, poñíana nunha serie de bocois e no proceso aparecía "por si mesmo" o fermento.miniatura|Chapa dunha cerveza que segue a lei de pureza|200x200px
## Emprego actual 
Afírmase que se trata da regulamentación alimentaria máis antiga de Europa aínda vixente. Hoxe en día, así e todo, séguense a elaborar cervexas conforme a esta lei, aínda que a motivación é diferente. A Lei da pureza de 1516 é utilizada como ferramenta publicitaria polos grandes grupos empresariais xa que a maior parte das cervexas artesáns non cumpren esta lei e albergan os produtos de máis calidade.

Foi proposta que fose recoñecida como Patrimonio Inmaterial da Humanidade, mais foi rexeitado pola UNESCO por considerar que a produción cervexeira alemá é moi industrial.

A lei estivo vixente até 1989, cando o Tribunal de Xustiza da Unión Europea a considerou unha barreira comercial.

## Notas 
## Véxase tamén 
### Outros artigos 
* Cervexa.
Organoloxía (homónimos)

**Organoloxía** pode referirse a:

*a **organoloxía**, o estudo e clasificación dos instrumentos musicais;
*a novela de Eva Moreda ***Organoloxía***, gañadora do Premio Narrativas Quentes en 2010.
Castañeda

**Castañeda** é un concello da comunidade autónoma de Cantabria (España). Limita polo norte con Piélagos e Villaescusa, polo oeste con Puente Viesgo, polo sur con Santiurde de Toranzo e polo leste con Santa María de Cayón.

O municipio está situado na cunca do río Pas, na comarca do Pas-Miera. Por Castañeda discorre o río Pisueña.

## Localidades 
* La Cueva
* Pomaluengo (Capital)
* Socobio
* Villabáñez

## Economía 
Tradicionalmente, as actividades económicas do municipio foron as do sector primario: agricultura e gandaría, pero grazas ás industrias próximas e ao turismo, a actividade despregouse cara aos sectores secundario e de servizos.

## Historia 
Desde a Idade Media, cando Henrique II de Castela entregou estas terras en señorío a seu irmán o infante Tello de Castela, e Xoán II de Castela as instituíu en condado, Castañeda estivo vinculada durante a baixa Idade Media e todo o Antigo Réxime á casa dos Marqueses de Aguilar de Campoo cuxos primoxénitos ostentaron tradicionalmente o título de condes de Castañeda. 
[miniatura|300px|Vista de [Pomaluengo.]]

## Patrimonio 
[miniatura|esquerda|Colexiata de Santa Cruz de Castañeda, do [século XII.]]
Destaca a Colexiata da Santa Cruz, en Socobio, ben de interese cultural con categoría de monumento. Ademais, é ben inventariado o muíño El Carabío, en Pomaluengo. Outras obras arquitectónicas destacadas son o Palacio da Gándara, da Idade Moderna, o Palacio de Larrinaga, dos anos 30 do século XX (Casa do Concello), a ermida de San Fernando no barrio de Colsa, con frescos do século XVI e a Torre do Reloxo en Pomaluengo, antigas escolas.

## Demografía 

Fonte: INE

## Administración 
As seguintes táboas mostran os resultados das eleccións municipais celebradas no 2003 e no 2007.

* Alcalde electo: Miguel Ángel López Villar (PRC).
|

* Alcalde electo: Miguel Ángel López Villar (PRC).
|}

## Véxase tamén 
### Ligazóns externas 
* Castañeda - Cantabria 102 Municipios
Edicións Positivas

**Edicións Positivas** é unha empresa editorial galega con sede en Santiago de Compostela. Foi fundada en 1990 por Paco Macías e mais Xelís de Toro, e a súa lingua de edición é principalmente o galego, aínda que tamén editan en portugués.

## Características 
[miniatura|300px|[Paco Macías|Francisco Macías, director de Edicións Positivas (esquerda), e Xosé Manuel Fernández Castro, escritor e investigador (dereita), en 2013, na presentación das *Obras completas* de Roberto Vidal Bolaño.]]Publica poesía, narrativa e ensaio. No seu catálogo conta con catro coleccións: *Narrativas*, *Plural*, *Di-versos*, *Anima+l*. Amais de encargarse da edición de textos de autores galegos, tamén traballa coa tradución de libros estranxeiros e ten vertido á lingua galega obras de Quim Monzó, H.G. Wells, Antonio Tabucchi, Allen Ginsberg, Pier Paolo Pasolini ou Mark Twain.

Edicións Positivas é a empresa responsábel do premio Narrativas Quentes de literatura erótica, de frecuencia bianual.

## Véxase tamén 
### Ligazóns externas 
* Páxina web da editorial
A banda das crechas

**A Banda das Crechas** é un grupo estable formado no bar A Casa das Crechas de Santiago de Compostela. No ano 2010 editaron o seu primeiro álbum, *ABDC*.

A banda está formada por doce músicos. Adoitan xuntarse para tocar os mércores dos meses do curso escolar, para interpretan cancións e melodías tradicionais galegas e do resto do mundo. O seu repertorio, así como a duración dos concertos, vai en función da resposta do público.

## Véxase tamén 
### Ligazóns externas 
* Web da Casa das Crechas
Paco Macías

:*Para ver o artigo sobre  ex-presidente de Guinea Ecuatorial, diríxase a *Francisco Macías Nguema.

miniatura|dereita|Culturgal 2010.

**Francisco Macías**, coñecido como **Paco Macías**, nado en Lago de Carucedo (Carucedo, O Bierzo) o 16 de setembro de 1958, é editor en lingua galega. É o fundador de Edicións Positivas, editorial responsábel do Premio Narrativas Quentes de literatura erótica.

## Véxase tamén 
### Ligazóns externas 
*
*
Marcha sobre Roma

A **marcha sobre Roma** (en italiano *Marcia su Roma*) foi unha marcha organizada entre o 27 e o 29 de outubro de 1922 por Benito Mussolini, daquela dirixente do Partido Nacional Fascista, e que o levou ao poder do Reino de Italia. A marcha marca o final do réxime parlamentario e o comezo do réxime fascista, se ben o modo en que Mussolini se converteu en xefe de goberno estaba de acordo coa constitución italiana vixente, o *Statuto Albertino*. A ditadura entrou en vixencia máis adiante, co asasinato de Giacomo Matteotti e a prohibición de partidos da oposición.

## Posición de Vítor Manuel III 
[miniatura|Un momento da marcha sobre [Roma.|esquerda]]
Para disolver a ameaza que presentaban os fascistas que chegaban ao alfoz da cidade, o goberno do primeiro ministro Luigi Facta pediu o estado de sitio para Roma. Porén, o Rei Vítor Manuel III negouse a firmar a orde. Isto significou que non ordenaron ao exército opoñerse aos fascistas. Os motivos da negativa do monarca foron discutidos, suxeríndose as teorías de que temía perder o trono se rexeitaba cooperar cos fascistas, que quería evitar unha guerra civil, e que esperaba neutralizar os fascistas asociándoos ao goberno nacional.

## Desenvolvemento da marcha 
[miniatura|Os camisas negras, con [Benito Mussolini á fronte.|esquerda]]
Mussolini, seguro do seu control sobre os acontecementos, estaba decidido a non aceptar nada que non fose o control do goberno, e o 29 de outubro o rei pediulle que aceptase o posto de primeiro ministro e que formase un gabinete. Viaxando desde Milán en tren, Mussolini formou goberno en Roma o 30 de outubro. Preto de 25.000 camisas negras foron transportados á cidade, onde marcharon nun triunfante desfile cerimonial o 31 de outubro.

## Véxase tamén 
### Ligazóns externas 
* "Entrada en Roma do 30 de outubro", artigo no *New York Times* .
*«O grande exército fascista disposto a entrar en Roma», artigo no *New York Times* .
Cínicas

***Cínicas*** é unha obra de teatro escrita por Teresa Moure en 2010. Foi editada dentro da colección Biblioteca-Arquivo Teatral Francisco Pillado Mayor, da Universidade da Coruña. A obra publicouse antes de ser representada. Vai precedida dun breve prólogo de Carlos Paulo Martínez Pereiro.
## Trama 
Está dividida en tres actos. O primeiro é un monólogo da personaxe principal, Sara Fortes, unha señora que padece síndrome de Dióxenes. No segundo acto interveñen tamén un celador, un soldado ateniense e o filósofo cínico Dióxenes, que nesta peza é unha muller. O terceiro acto complétase coa presenza dunha artista e dunha representación da señora cando nova. O escenario da obra representa o piso cheo de lixo e refugallo da señora.

A obra conta as últimas horas na súa vivenda de Sara, unha muller que padece a síndrome de Dióxenes, e a quen os asistentes sociais do concello pretenden trasladar a unha residencia. O inmoble, cuberto polo lixo e en ruína, atópase no número 3 da rúa Liberdade. O encontro coa filósofa (muller) Dióxenes fai que se estableza un debate sobre a liberdade dos individuos. No terceiro acto, unha proxección de Sara no pasado, ante o estado de decadencia e sucidade en que se atopa a súa continuadora, opta por suicidarse. Finalmente, e grazas á actuación dunha artista que chega alí por azar, buscando o seu amante co que ten unha cita anual, entre as tres mulleres plántanlle lume á casa para fuxir así, de forma definitiva, dos servizos sociais municipais.

## Outros datos 
Na obra menciónase o traballo artístico de Marina Abramović como guieiro para a escenografía

## Notas
The Mercury Program

**The Mercury Program** é un grupo musical estadounidense, composto por Dave Lebleu (batería), Sander Travisano (baixo), Tom Reno (guitarra), e Whit Travisano (vibráfono e piano).

## Traxectoria 
O grupo naceu en Gainesville (FL) como un trío en agosto de 1997, uníndoselles Whit Travisano a finais de 1999. Se ben os seus dous primeiros discos incluían temas cantados, desde o lanzamento do EP *All the Suits Began to Fall Off* fan música instrumental. O seu estilo é unha amálgama, sendo categorizados como post-rock. 

Dado que os seus membros viven en diferentes lugares, a banda decidiu tomar un descanso tralo lanzamento de *Confines of Heat* en 2003. En outubro de 2006 regresaron coa gravación xunto a Andy Baker en Athens (GA) de *Chez Viking*, se ben o álbum non saíu á venda até novembro de 2009.

## Discografía 
* *Lights Out In Georgia 7"* (7", Boxcar, 1997)
* *Split 7" with Versailles* (7", Boxcar, 1998)
* *The Mercury Program* (Boxcar, 1999)
* *From The Vapor of Gasoline* (Tiger Style, 2000)
* *All the Suits Began to Fall Off* (EP, Boxcar, 2001)
* *A Data Learn the Language* (Tiger Style, 2002)
* *Confines of Heat* (EP, Kindercore, 2003; lanzado no 2006 cun DVD xunto a Maserati)
* *Chez Viking* (Lovitt Records, 2009)

### presenza en recompilatorios 
* *Back to Donut CD Comp* (No Idea, 1998, compilación)

## Véxase tamén 
### Ligazóns externas 
* Web oficial .
Karamchand

***Karamchand*** (*करमचंद*) é unha serie de televisión india en hindi que emitiu a canle DD National, foi unha das primeiras series detectives feitas na India.

## Desenvolvemento 
A serie comezou a emitirse en 1985 e rematou en 1988, dirixíaa Pankaj Parashar con Pankaj Kapur interpretando ao detective que daba nome á serie, Karamchand, o papel da súa asistenta Kitty facíao Sushmita Mukherjee. O coñecido dúo Anand-Milind compuxo a música da serie. A canle Sony Entertainment Television fixo unha versión da serie en 2007 mantendo ao protagonista Pankaj Kapur pero con Sucheta Khanna facendo de Kitty.

## Notas
Obediencia

O termo **obediencia** pode referirse a:

* **Obediencia**, unha actitude.
* ***Obediencia***, novela de Antón Lopo.
* ***Obedience***, filme didáctico.
Obediencia (actitude)

O termo **obediencia**, do latín *ob audire*, é dicir, *o que escoita* indica o proceso que conduce de escoita atenta en relación a unha acción, que pode ser puramente pasiva ou exterior ou, pola contra, pode provocar unha actitude interna de resposta. Obedecer requisitos ou prohibicións realízase por medio de consecuentes accións apropiadas ou omisións. Obedecer implica, en diverso grao, a subordinación da vontade a unha autoridade, o acatamento dunha instrución, o cumprimento dunha demanda ou a abstención de algo que prohibe.

A figura da autoridade que merece obediencia pode ser, ante todo, unha persoa ou unha comunidade, pero tamén unha idea, unha doutrina ou unha ideoloxía.

## Véxase tamén 
### Ligazóns externas 
* *Science Aid: Obedience*
Obediencia (libro)

***Obediencia*** é unha novela en lingua galega escrita polo escritor monfortino Antón Lopo e publicada pola Editorial Galaxia na segunda metade de 2010, logo de acadar o Premio García Barros de narrativa.

## Características 
Trátase dunha obra de ciencia ficción ambientada no século XXII, nunha república galega na que o goberno perdeu o control de todo o territorio agás Compostela. A cidade é o centro dunha economía puxante que se contrapón á Alemparte, un deserto salvaxe sen regulamento democrático, habitado por mutantes e desvalidos, baixo unha condicións ambientais lamentábeis. Até aló, onde opera o grupo resistente Alogon, chegará Elba Mácara, a protagonista da novela.

## Véxase tamén 
### Ligazóns externas 
* Ficha da novela, na web da editorial.
Manuel Janeiro

**Manuel Janeiro Casal**, nado en Madrid O 10 de agosto de 1951, é un ilustrador e escritor en galego e castelán vinculado coa cultura galega.

## Traxectoria 
Desenvolve dende hai décadas o seu traballo en Galiza, tanto o de grafista e ilustrador coma o de escritor. Así mesmo, é profesor no Colexio Martín Códax. Realizou máis de tres mil cubertas para editoriais como Galaxia, Gredos ou institucións como o Consello da Cultura Galega ou a Real Academia Galega.

## Obra 
### Poesía 
* *Primera edad* (1976).
* *Poemas sobreros* (1989).
* *Ensayos para el habla* (2009) Pontevedra: Cíes. Deputación de Pontevedra.
* *Calendario* (2017) Ourense: El Cercano

### Literatura infanto-xuvenil 
* *Pucho, o habitador dos tellados*, Kalandraka (2006). Premio Nacional de Edición 2007 e Premio YBBY.
* *A fada das lapas*, Galaxia (2008).
* *A abella abesullona*, Galaxia (2009).

### Narrativa 
* *O sexo masculino dos anxos*, Galaxia (2014).

## Notas 
## Véxase tamén 
### Bibliografía 
* 
* 
* Martínez, Xurxo (2026). *Un país ilustrado. Aas cubertas de Galaxia* (exposición). Museo de Arte Contemporánea de Vigo.

### Ligazóns externas 
* Ficha do autor na páxina web da Editorial Galaxia.
Francisco Rafael Augier

**Francisco Rafael Augier**, nado en Tui o 20 de setembro de 1767 e finado en Catamarca (Arxentina) o 3 de novembro de 1847, foi un empresario galego radicado na Arxentina.

## Traxectoria 
Foi bautizado na catedral de Tui co nome de Rafhael Francisco Antonio de los Dolores Augier y Rojano. Era fillo de Henry Augier Ferriere (emigrante de Montpellier) e da tudense María Ana Rojano Figueroa y Oia Ozores de Sotomayor, filla do malagueño Francisco Rojano de Figueroa y Salcedo.

Emigrou cara a Arxentina cando aínda era unha colonia española, xunto aos seus irmáns Pedro Evaristo (que se afincaría en Santiago del Estero e casaría con Andrea de Santa Ana Paz y Figueroa), Francisco Rafael e Vicente, que chegou a Tenente de Milicias na compañía de infantaría de Dragóns de Buenos Aires baixo as ordes do Vicerrei Rafael de Sobremonte). Francisco Rafael afincouse en Catamarca, traballando como comerciante e membro do Cabido.

Axiña acadou reputación e representación no lugar. Foi un dos dignatarios da Acta de Autonomía de Catamarca, asinada o 15 de agosto de 1821, e que implicou a separación de Tucumán.

Casou con María Ignacia Correa y de Soria y Medrano filla de Juan Manuel Correa Barros e de María Antonia de Soria Medrano y Olmos de Aguilera. Tiveron unha gran descencencia: María Victoria (casada con Pedro de Segura y Cubas), Teresa (esposa de Pedro Ignacio Recalde), Pastora (casada con José Luis Lobo), Uladislao, Neófita (casada con Ramón Rosa Correa), Justa (esposa de Benjamín Herrera), Bernardina (casada con José Luis Cano Valdés), Juan Agustín e Francisco Marcelino Augier.
Francisco Brives

**Francisco Brives**, nome artístico de **Francisco Palacio Edreira**, nado na Coruña en 1970, é un actor, artista audiovisual e escritor galego en lingua galega e castelá.

## Traxectoria 
Está vinculado coa escena teatral dende moi novo. É o fundador da Asociación cultural Catrabucha. Como actor de teatro, chegou a Madrid da man da compañía "Cuarta Pared".

Colabora de xeito esporádico en diferentes magazines como *Odisea*, *Entiendes* ou as revistas Zero, *As mais perralheiras*, *Glife México*, *Dos Manzanas*, todas elas nunha liña de compromiso reivindicativo de apoio á loita polos dereitos dos homosexuais.

Traballou en Alemaña, Bélxica, Xapón e Francia. En 2001 vivía en Madrid, onde desenvolve a súa faceta como actor no eido cinematográfico, e onde foi membro fundador dun grupo poético xunto a Iñaki Echarte Vidarte.

## Obra literaria en galego
* *Non me pariches sen terra*
* *O meu libro das sombras*
* *Os de Montealto non levamos Paraguas*, Voceiro de Zalaeta.

### Obras colectivas
**Uxío Novoneyra. A emoción da terra*, 2004, Asociación de Escritores en Lingua Galega.
**A Coruña á luz das letras*, 2008, Trifolium.

## Obra literaria en castelán
**Loba María*, La avispa.
**Cuarto de geranios*.

### Obras colectivas
**Huérfanos de Cernuda*, 2009.

## Obra cinematográfica
**Nunc et in hora*, 2010.

## Véxase tamén 
### Ligazóns externas 
* Blog do autor
Extraliga Checa (hóckey sobre xeo)

A **Extraliga Checa** (en checo **Extraliga ledního hokeje** ou **ELH**) é a máxima competición de hóckey sobre xeo na República Checa e catalogada pola IIHF como a terceira liga nacional máis importante de Europa. Esta liga é unha importante canteira de xogadores, exportando talentos tódolos anos ás dúas grandes ligas do mundo, a Kontinental Hockey League (KHL) eurasiática e á National Hockey League (NHL) norteamericana. Actualmente está integrada por 14 equipos e o club máis laureado da historia da competición é o VHK Vsetín con seis títulos ligueiros. A televisión que retransmite a competición é a Česká televize.

## Historia 
Esta liga creouse en 1993 trala separación administrativa de Checoslovaquia nas actuais repúblicas de Chequia e de Eslovaquia, polo cal a Liga checoslovaca se dividiu en dúas ligas: a Extraliga Checa e a Extraliga Eslovaca.

### Denominacións ao longo da súa historia 
En moitas ocasións o nome da liga estivo vencellado a un patrocinador, polo que a súa denominación foi variando moito ao longo da súa historia:

* Na tempada 1999-2000: **Staropramen Extraliga**
* Na tempada 2001-02: **Český Telecom Extraliga**
* Dende o 2003 ao 2006: **Tipsport Extraliga**
* Dende o 2007 ao 2010: **O2 Extraliga**
* Dende o 2010: **Tipsport Extraliga**

## Formato 
A Extraliga Checa está formada por 14 equipos que xogan un total de 52 partidos na liga regular. Os 10 mellores equipos ao final da liga regular disputan os play-offs polo título, mais coa particularidade de que os equipos que finalizaron entre o 7º posto e o 10º disputan unha rolda eliminatoria previa no formato do mellor de cinco encontros para decidir que dous equipos acompañarán aos seis mellores nos cuartos de final do play-off, que se disputan ao mellor de sete encontros.

Dende a tempada 2006-07, o equipo que consegue a vitoria no tempo regulamentario consegue tres puntos, se gaña na prórroga dous puntos e o equipo que perde na prórroga recibe un punto. Se fora necesario, realizaríase unha quenda de penaltis para decidir ao gañador do encontro.

Os catro últimos clasificados ao final da liga regular (dos postos 11 ao 14) disputan un play-out pola permanencia na máxima categoría, xogando 12 partidos entre eles nos que as vitorias conseguidas na liga regular contan para a clasificación. O último clasificado da liguiña descende á Primeira División, mentres que o gañador consegue a permanencia, mentres que o último clasificado xoga unha serie ao mellor de sete partidos contra o campión da Primeira División, o perdedor desta serie xoga á tempada seguinte na segunda categoría.

## Equipos participantes na tempada 2012-13 
* NOTA: A localización dos equipos no mapa corresponde coa tempada 2010-11

## Palmarés 
## Notas 
## Véxase tamén 
### Ligazóns externas 
* Federación Checa de Hóckey Xeo
* Novas de hóckey sobre xeo en idnes.cz
Mohamed Ghannouchi

**Mohamed Ghannouchi**, grafado en árabe محمد الغنوشي, nado o 18 de agosto de 1941 en Sousse (daquela Tunisia Francesa), é un político tunisiano que foi primeiro ministro do seu país do 17 de novembro de 1999 ao 27 de febreiro de 2011 e presidente durante unhas horas o 14 de xaneiro de 2011, como consecuencia da revolta que depuxo o seu predecesor Zine El Abidine Ben Ali.

## Traxectoria 
Ghannouchi é un político longamente activo na historia de Tunisia. Afiliado ao Movemento Constitucional Democrático, foi elixido en repetidas ocasións como deputado do Parlamento de Tunisia, se ben as eleccións nunca foron completamente democráticas. De 1992 a 1999 foi ministro de Cooperación Internacional e Investimentos Estranxeiros no goberno de Hamed Karoui, e de 1999 a 2011 directamente primeiro ministro de Tunisia, elixido por Zine El Abidine Ben Ali.

En 2006, nun cable diplomático estadounidense filtrado en 2010 por Wikileaks, a Ghannouchi describíano como un político lixeiramente popular entre a poboación. De perfil tecnócrata, era coñecido como "Monsieur Oui Oui" (señor si si) pola súa fidelidade ao presidente Ben Ali.

O 14 de xaneiro de 2011, e como consecuencia dunha revolta popular, viuse forzado a destituír os seus ministros e formar un novo goberno, á espera da convocatoria de eleccións parlamentarias en seis meses. Porén, horas despois, sen tempo para nomear goberno, o presidente Ben Ali saíu do país e esa mesma noite Ghannouchi anunciou na televisión estatal que asumía o control temporal do país ata a convocatoria de novas eleccións no prazo de dous meses.

Á mañá seguinte, o Tribunal Constitucional de Tunisia declarou presidente interino o presidente do Parlamento, Fouad Mebazaa, seguindo o disposto na Constitución do país, co que Ghanouchi seguiu actuando unicamente como primeiro ministro, coa misión de formar un goberno de unidade nacional onde estivesen presentes representantes dos partidos da oposición legal.

## Notas 
## Véxase tamén 
### Ligazóns externas 
* Web oficial do goberno de Tunisia
Herning Blue Fox

O **Herning Blue Fox** é un equipo de hóckey sobre xeo da localidade de Herning, Dinamarca. Foi fundado en 1947 e actualmente compite na Superisligaen, a máxima categoría do hóckey sobre xeo dinamarqués. O Herning Blue Fox é o equipo máis laureado da competición con 14 títulos de liga, seguido do KSF København, con 10 títulos nas súas vitrinas.

## Palmarés 
* **14 Ligas dinamarquesas:** 1973, 1977, 1987, 1991, 1992, 1994, 1995, 1997, 1998, 2001, 2003, 2005, 2007, 2008 e 2011

## Xogadores destacados 
* Frans Nielsen
* Peter Regin

## Véxase tamén 
### Ligazóns externas 
* Sitio web oficial
EfB Ishockey

O **EfB Ishockey** é un equipo profesional de hóckey sobre xeo da cidade de Esbjerg, no oeste de Xutlandia (Dinamarca). Xoga os seus partidos no Granly Hockey Arena, que ten unha capacidade para 4195 espectadores. Actualmente compite na Superisligaen, a máxima categoría do hóckey sobre xeo de Dinamarca, competición que gañou en cinco ocasións.

## Historia 
O club foi fundado o 4 de novembro de 1964 co nome de *Esbjerg IK Oilers*. Tan só cinco anos despois da súa fundación o club conseguiu o seu primeiro gran logro ao gañar o título de Liga en 1969, mais tardaría case vinte anos en conseguir o seu segundo título en 1988. Dende o 2004, ano no que o equipo consegue o seu último título ata a data, o club compite baixo o nome de **E.I.K.** (Esbjerg Ishockey Klub), mais debido aos problemas económicos do club, a súa licenza profesional foi transferida ao Esbjerg fB, un equipo dinamarqués de fútbol que compite na Superligaen, a máxima categoría do fútbol en Dinamarca. No 2005 foi renomeado como *Esbjerg fB Ishockey*.

## Palmarés 
* **5 Ligas dinamarquesas:** 1969, 1988, 1993, 1996, 2004

## Véxase tamén 
### Ligazóns externas 
* Sitio web oficial
SønderjyskE Ishockey

O **SønderjyskE Ishockey** é un equipo de hóckey sobre xeo da cidade de Vojens, unha pequena localidade ao sur de Xutlandia (Dinamarca). O equipo forma parte do SønderjyskE, un club polideportivo con seccións de fútbol, balonmán e hóckey sobre xeo. Actualmente compite na Superisligaen, a máxima categoría do hóckey sobre xeo dinamarqués, competición que gañou en seis ocasións e da cal é o vixente campión. Xoga os seus partidos como local no Syd Energi Arena dende o 2011, pavillón con capacidade para 5&nbsp;000 espectadores.

## Historia 
O club foi fundado en 1963 co nome de **Vojens IK**, denominación coa que gañou tres ligas, chegando a primeira delas en 1979, sendo o primeiro dos moitos éxitos do club. En 1997 foi renomeado como **Vojens Lions**, mais novamente troca o seu nome no 2003 polo de **IK Sønderjylland**. No 2005 o club adopta a súa denominación actual (**SønderjyskE Ishockey**), coa que gañou outras tres ligas, a última delas no 2010. Il a remporté la AL-Bank ligaen à quatre reprises.

## Palmarés 
* **6 Ligas dinamarquesas:** 1979, 1980, 1982, 2006, 2009, 2010

## Véxase tamén 
### Ligazóns externas 
* Sitio web oficial do club
Copa de España de fútbol sala

A **Copa de España** de fútbol sala é unha competición de fútbol sala española organizada pola LNFS que se disputa anualmente dende 1990, coincidindo co inicio da **División de Honra**.

Dende a súa primeira edición ata o presente, a Copa de España é disputada polos oito primeiros equipos clasificados ao rematar a primeira rolda da liga. Se a cidade organizadora conta cun equipo na División de Honra, xogará automaticamente a Copa xunto cos sete mellores clasificados. Os equipos se enfrontan entre eles en eliminatorias a partido único.

Na edición do 2007 ampliouse o número de participantes ata os 16 da máxima categoría do Estado español. Os equipos repartíronse en 4 grupos de 4 equipos cada un, baseándose na clasificación ao finalizar a primeira volta para elixir aos cabezas de serie. Os dous primeiros clasificados de cada grupo clasificouse para os cuartos de final, agás onde houbo un equipo da cidade organizadora, que pasa automaticamente a cuartos xunto co mellor clasificado do seu grupo.De cada grupo clasificaronse dous equipos para cuartos de final, excepto onde houbo un equipo da cidade anfritrioa, que pasou automaticamente a cuartos xunto o mellor clasificado do seu grupo. Esta variante só foi vixente para a competición dese ano.

## Palmarés 
## Equipos máis laureados 
## Véxase tamén 
### Outros artigos 
* Supercopa de España de Fútbol Sala